O'zbekistonda hafta davomida yomg'irli ob-havo kuzatiladi

“O'zgidromet” xizmati hafta davomida kuzatiladigan ob-havo ma'lumotini e'lon qildi.
Unga ko'ra, hafta oxirigacha Erondan va Kaspiy dengizi hududlaridan nam havo massalari kirib kelishi kutiladi. Buning hisobiga respublika hududlari bo'yicha beqaror ob-havo saqlanib turadi.
10 mart kuni mamlakatning katta qismida yog'ingarchilik kutilmaydi. Ushbu haftaning qolgan kunlarida respublikaning barcha viloyatlarida yomg'ir yog'adi. Qoraqalpog'istonda, xorazm, Buxoro va Navoiy viloyatlarida yomg'ir kamroq yog'adi va yog'ingarchilik orasidagi tanaffus uzoq bo'ladi.
10–11 mart kunlari ba'zi joylarda shamol tezligi 17–22 metr/sekundgacha kuchayishi mumkin. Haftaning birinchi yarmida havo harorati 11–16 daraja iliq bo'ladi, ikkinchi yarmida harorat 18–21 darajagacha ko'tariladi.
Respublikaning tog'li hududlarida yog'ingarchilik yomg'ir va qor ko'rinishida bo'ladi va qor ko'chkisi xavfi paydo bo'ladi. 12–13 mart, dam olish kunlarida ham yomg'irli ob-havo saqlanib turadi.